
22-TA-1042: Rīkojuma projekts (Vispārīgais)
Par valsts nekustamo īpašumu "Mūsas ieleja" un "Mūsas krasts" nodošanu Bauskas novada pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 25.04.2022.)
Lūdzam precizēt projekta anotācijas 1.3. sadaļas “Problēmas apraksts” un svītrot atsauci uz Publiskas personas mantas atsavināšanas likuma 42.1 panta trešajā daļā noteikto, ņemot vērā, ka atbilstoši Kadastra informācijas sistēmas datiem uz nekustamā īpašuma (kadastra Nr.4068 003 0477) sastāvā esošās zemes vienības ar kadastra apzīmējumu 4068 003 0238 esošo būvju šī brīža piederības statuss ir “piederība nav noskaidrota” un rīkojuma projektā tās nav arī paredzēts nodot pašvaldības īpašumā bez atlīdzības kā valstij piekrītošo nekustamo īpašumu.
Vienlaikus lūdzam papildināt minēto sadaļu ar informāciju, ka minēto būvju piederības jautājuma sakārtošanu veikts pašvaldība, pēc attiecīgās zemes vienības pārņemšanas īpašumā, un būves tiks pievienotas nekustamā īpašuma (kadastra Nr.4068 003 0477) sastāvam.
 
Piedāvātā redakcija
-
	Ņemts vērā
Anotācija precizēta.
	1.3. Pašreizējā situācija, problēmas un risinājumi

	2.
	Rīkojuma projekts
4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.
	Priekšlikums (FM - 25.04.2022.)
Informējam par prakses maiņu, sagatavojot Ministru kabineta rīkojuma projektus,  gadījumos, kad tiek nodoti nekustamie īpašumi bez atlīdzības īpašumā atvasinātai publiskai personai. 
Ņemot vērā Valsts kases izteikto viedokli, Ministru kabineta 2022.gada 23.marta rīkojuma Nr.195 "Par valsts nekustamā īpašuma Kronvalda bulvārī 4, Rīgā, nodošanu Latvijas Mākslas akadēmijas īpašumā" (https://likumi.lv/ta/id/331005) 4.punkta (par aizlieguma apgrūtināt ar hipotēku nepiemērošanu) redakcija ir precizēta, vārdus “par labu valstij (Valsts kases personā)” aizstājot ar vārdiem “valsts aizdevuma nodrošināšanai”.
Minētajā rīkojumā precizēts arī aizdevuma mērķis, bet tas bija nepieciešams tikai konkrētajā gadījumā, attiecīgi to nebūtu nepieciešams pārņemt visos gadījumos, kur nav tāda vajadzība.

Ievērojot iepriekš minēto, lūdzam rīkojuma 4.punktā vārdus "par labu valstij (Valsts kases personā)" aizstāt ar vārdiem "valsts aizdevuma nodrošināšanai".

Attiecīgi lūdzam turpmākajos Ministru kabineta rīkojumu projektos izmantot aktuālo attiecīgā punkta formulējumu.


 
Piedāvātā redakcija
Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.
	Ņemts vērā
Rīkojuma projekts 4.punkts precizēts.
	4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.



